Caminar despres dels 50: 01/09/10 - 01/10/10\nTANCAT PER TASQUES DE MANTENIMENT\nTANCAT PER TASQUES\nDies enrere em varen trucar del Servei de Manteniment (Hospital de Mollet) per donar-me dia i hora per procedir a tasques de reparació del circuit pneumàtic del sistema extensor de l'extremitat dreta, semble ser que aixo et deixa fora de servei durant unes dies a menys que siguis esquerra, que no es el cas. Evidentment aixo comportara que quedeu alliberats de la feixuga tasca de tenir que suportar les meues "batalletes".\nNo obstant com en refio de la professionalitat del Servei de Manteniment, no os feu il·lusions, aquest alleujament de la feixuga tasca, serà temporal, aixi dons, gaudiu d'aquest parèntesi i ens retrobem en uns dies o setmanes.\nPublicat per francesc a 22:37 3 comentaris:\nLloc inici caminada: Sant Julià d'Altura, Carretera Matadepera, Sabadell\nHora d'inici caminada: 08:07:22\nHora d'arribada: 13:05:23\nAlçada punt de sortida: 254 m\nAlçada mínima assolida: 144 m\nAlçada màxima assolida: 307 m\nDesnivell màxim: 163 m\nAscensió acumulada:756 m\nDescens acumulat:780 m\nDistancia recorreguda: 15.500 Km\nVelocitat mitja: 3 Km/h (sense descomptar parades)\nAhir diumenge, m'adono que immers en el brogit de la Festa Major no he preparat cap ruta per avui, em poso a pensar on anar i de seguida em ve al cap la ultima ruta portada a terme pels amics de Senderismo Elvis, decideixo ferla servir com a base per a una caminada amb una mica mes de recorregut.\nAixi dons aquest mati em llevo i després d'un petit desdejuni surto al carrer, agafo el vehicle i enfilo envers Sabadell, vaig a trobar la Carretera de Matadepera i arribat a l'entrada a l'àrea de lleure de Sant Julià d'Altura, m'endinso i aparco e inicio la caminada quan passen set minuts de les vuit, primer de res, dono un tomb pels voltans de l'església.\nàrea de lleure de Sant Julià d'Altura\nSant Julià d'Altura Fou una parròquia rural de l'antic terme de Terrassa. Dintre el terme hi havia el castell de Ribatallada, propietat dels Montcada (1136-1310) i dels Clasquerí després. Hi havia la masia fortalesa de Castellarnau i una bona colla de masos. És emplaçada en un dels paratges més bonics del rodal, prop de la timba del torrent de Ribatallada i tocant el bosc de Can Deu. L'any 1904 s'inclogué al terme de Sabadell. A més a més de l'església, el conjunt arquitectònic comprèn l'edifici de l'actual rectoria i el tancat del cementiri. La primera església data del segle XI i va experimentar canvis en els segles successius. Va ser durant el segle XVII que es va dur a terme una important reforma que conduí a l'església actual. La portalada actual mostra que es van aprofitar part dels materials gòtics d'una església anterior. El 1611 es va construir el cimbori i el 1693 el campanar. El retaule major era de l'any 1698. S'hi havia venerat una imatge de la Mare de Déu d'Altura, que sembla que devia ser de la fi del segle XII o el principi del XIII. Durant molts anys, es va guardar a la masia de Can Sales, després fou retornada a la parròquia i cremada el 1936.\nDurant la guerra del Francès l'església va ser incendiada i el cementiri profanat. L'any 1990, i mercès a les excavacions arqueològiques endegades pel Museu d'Història de Sabadell, es va posar al descobert una necròpolis medieval. La mateixa té un total de 82 tombes, fosses simples excavades a terra, datades entre els segles XI al XVIII.\ncreu de terme a Sant Julià d'Altura\nAra ja enfilo a trobar el Torrent de Ribatallada, fets no encara sis-cents metres trobo la Font dels Capellans que recull l'aigua del torrent del mateix nom i semble que no s'esgota casi mai. Uns metres mes i trobo la Font del Suro, font que recull les aigües que vesen de la Font dels Capellans. Quan porto fet un quilometre aproximadament trobo una bifurcació de camins, per l'esquerra seguiria a trobar el Torrent de Gotelles, un pal indicador diu que el de la dreta porta a la Font dels Gossos i al Ripoll, al Ripoll no tinc gaire interes en arribar, però m'hi endinso per veure de trobar la font.\nDesprés de fer uns mil tres-cents metres, la font no la he vist, però vaig a espetegar al Eix del Ripoll, ja que soc aquí, decideixo visitar la Font dels Plàtans i el Forn de Calç de Ribatallada, ara torno a refer el camí que m'ha portar fins aquí, arribat a la bifurcació ara si segueixo a trobar el Torrent de Gotelles passant per de sota el tossal on es troben les restes del Castell de Ribatallada. En un revol del sender i allà on conflueixen els torrents de Can Font i Gotelles per donar pas al Torrent de Ribatallada, em crida l'atenció una lapida, es pot dir que únic vestigi visible del Pantà de Ribatallada.\nlapida commemorativa de la construcció del pantà de Ribatallada\nEs va construir l’any 1895, tal com ens recorda la làpida encara existent. Tenia 4 metres de fondària i una capacitat de 10.000 m3 i es nodria de les aigües de la mina de Ribatallada. A partir de 1901 també començà a nodrir-se de la mina del torrent de Gotelles. Va ser una de les principals fonts de proveïment d'aigua a Sabadell, fins que les fortes riuades del setembre de 1962 en van esbotzar la paret. Estava format per un mur de contenció que retenia l'aigua i una comporta de ferro que permetia regular-ne la sortida cap a Sabadell. Avui en dia esta fora d'us i colgat de vegetació.\nUns pocs metres mes endavant abandono la pista i m'endinso per un corriol que per l'esquerra s'enfila tot resseguint el Torrent de Gotelles, aquest torrent neix al Pla de Can Sales i a les alçades de l'any que som, encara porta un petit cabdal d'aigua que fa que aquest tram del recorregut sigui el mes agradable de fer de tot el mati, per la frescor, per la cantarella de l'aigua i per l'ombra produïda pel bosc de ribera que l'acompanya. Seguint el corriol trobo la Font de la Moreria, semble que deu el seu nom a una torre de guaita que havia pels voltans i que com tantes d'aquestes torres rebia el nom de Torre del Moro o de la Moreria.\nUns cinquanta metres mes i em trobo la Font de Gotelles, semble que la llera del torrent es tant rica en aigua que nomes escarbant una mica es fàcil trobar una surgència d'aigua, amb pesar veig que el camí s'allunya del torrent, fent un lleuger gir a l'esquerra es dirigeix a trobar la carretera de Matadepera, la creuo i segueixo de front entre camps de conreu i clapes de bosc, de tant en tant trobo alguna edificació, semble que son equipaments com residencies per a gent gran i centres d'educació especial, vaig sempre de front fins que arribo a l'àrea de lleure de Mossèn Homs, arribat aprofito i en una de les taules faig el mos preceptiu.\ntorre-Masia de Mossèn Homs\nFet el mos reinicio la caminada, abans de res faig un vol pels voltans de la Torre de Mossèn Homs convertida en escola d'hostaleria, la casa va ser construïda en el segle XIV encara que per troballes fetes, te antecedents al segle X, a tocar de l'era de la casa es troba la petita ermita del Sagrat Cor de Jesús, d'aquí vaig a trobar l'antic Camí de Sant Quirze del Vallés a Matadepera, fets uns quants metres em crida l'atenció un edifici que es troba a l'esquerra de la pista, es de línies modernes i de color blanc, m'apropo i constato que es tracta de un convent de clausura de l'odre de les carmelites descalces.\nermita del Sagrat Cor de Jesús al costat de l'era de Mossèn Homs\nTorno al camí i uns quants metres mes endavant passo per la zona d'horts municipals de Mossèn Homs, aquest tram de la caminada es de un gran contrast amb el del Torrent de Gotelles, aquí no hi ha gens d'ombra, aixi que faig mes viu el ritme i no m'aturo fins que arribo al pont que creua la línia fèrria de Barcelona a Manresa a l'alçada del baixador de Torrebonica, ultrapassada la via, giro envers l'esquerra, creuo el torrent de la Betzuca i arribo a tocar de la bassa d'aigua que fa de reserva hídrica de les instal·lacions del camp de golf, torno a girar envers l'esquerra creuo altre cop la línia fèrria agafo un sender que transcorre entre el camp de golf a la dreta i el torrent de la Betzuca a l'esquerra.\ncamp de golf de Torrebonica\nSegueixo pel sender que en èpoques mes plujoses te que estar de bon transitar, quan porto fets aproximadament un tretze quilometres, arribo a l'àrea de lleure de Can Bonvilar, semble que tant aquesta com l'arranjament d'alguns senders com el que he portat fins aquí, son part de les contraprestacions que el real club de Golf del Prat va fer a l'Ajuntament de Terrassa, pocs metres mes endavant giro envers la dreta per un corriol que per l'orientació em semble que em pot conduir a trobar la Font de Ca n'Argelaguer, l'encerto, ja que en una mica mes d'un quilometre arribo a la font.\nFont de Ca n'Argelaguet\nArribat que hi soc, ompl l'ampolla, em refresco i prenc un petit descans a l'ombra, reinicio la caminada, en principi portava l'idea de resseguir La Riereta degut a lo be que posa aquest sender el Luis al seu bloc, mes com he dit a la dona que arribaria a dinar i veient que ja es tard, decideixo cercar un camí que em torni a Sant Julià en menys temps, aixi dons segueixo pel sender que porta a la casa de Ca n'Argelaguer, passo pel costat i quan la pista arriba a la carretera de Matadepera trobo que el pas esta tancat per una porta, no he creuat cap tanca ni filat, ni cap senyal de prohit el pas, crec que hauria de haver una sortida, entre desfer camí fins arribar a la font i cercar altre opció o saltar la tanca, opto per saltar, per l'estat de la tanca no soc el primer.\nSant Julià d'Altura vist de la carretera de Matadepera\nCreuo la carretera, arribo a la zona d'aparcaments de Sant Julià d'Altura, agafo el cotxe i ja poso rumb envers Martorelles, aquest ultim incident de la tanca m'ha deixat mal regust, si no fos per aixo hauria estat un mati ben aprofitat i molt agradable.\nPublicat per francesc a 19:39 Cap comentari:\nEtiquetes de comentaris: mossen homs, ribatallada, sabadell, senderisme, terrassa Sant Julia d'altura\nNOCTURNA DE FESTA MAJOR 2010\nDissabte, quan encara faltaven prop de vint minuts per les 21 h. el punt de sortida per la caminada ja començava a rebre gent, gent gran, joves i algun que altre infant, ultrapassats cinc minuts de l'hora, l'Antonio i el Gino fan les fotos de rigor, després la Toñi dona unes breus explicacions i donem inici a la caminada.\nFoto cedida pel Gino\nSeguint l'itinerari previst arribem davant del cementiri de Sant Fost, aquí veient que el grup s'esta allargassant massa degut als diferents ritmes, decidim fer una parada de reagrupament, un grupet mes avesats a caminar decideixen seguir endavant, com alguns coneixent el camí, em quedo a esperar al gruix de la gent i a partir d'aquí miro d'afluixar el ritme.\nArribant a Sant Cebrià, el grup que ha tirat endavant ja fa estona que hi son, comenten que el suor comença a refredar-se i que en lloc d'esperar a que estiguem tots, ells tiren endavant altre cop, dic que com vulguin, que jo m'espero a la resta, aixo fa que com teníem previst fer el recompte de la gent aquí estant, no es pugui fer, quan la cua del grup arriba, donen uns minuts de descans i aprofitem per fer unes fotos.\nA partir d'aquí com el grup de ressagats a quedat mes reduït ja anem al mateix ritme mes o menys, per la qual cosa arribem tots plegats a Can Carranca, un anima caritativa a pensat en nosaltres i a reservat uns quants entrepans i una mica de beguda fresca, mentre descansem i la fem petar, es fa el passi de fotos de la temporada passada, acabat tot, recollim i ens acomiadem.\nDonat que no hem pogut fer el recompte al arribar a Sant Cebrià, ho faig per damunt fent servir les fotos de la sortida que va fer el Gino i pel cap baix, el grup ultrapassava les 100 persones\nPublicat per francesc a 17:18 Cap comentari:\nFIGARO-SANT CRISTOFOL DE MONTEUGUES-FIGARO\nLloc de trobada: Figaró, al costat de la Font de Ca l'Andreu\nLloc inici caminada: Figaró, al costat de la Font de Ca l'Andreu\nHora d'inici caminada: 06:56:39\nHora d'arribada: 11:30:50\nAlçada punt de sortida: 324 m\nAlçada mínima assolida: 324 m\nAlçada màxima assolida:769 m\nDesnivell màxim: 445 m\nAscensió acumulada:749 m\nDescens acumulat:767 m\nDistancia recorreguda: 12.397 m\nVelocitat mitja: 2.7 km/h (sense descomptar parades)\nDonat que molt al meu pesar, descomptant la caminada que vaig fer dijous passat per comprovar in situ l'itinerari de la nocturna de demà, no havia caminat des de la sortida al castell de Burriac al mes de Juny, no volia deixar passar aquesta setmana sense calçar-me les botes i petjar altre cop algun camí o sender. Després de creuar unes quantes trucades amb el Salva i el Francesc de Granollers, quedem per sortir avui, proposo fer la ruta que sortint del poble de Figaró arriba a Sant Cristòfol de Monteugues, s'accepta la suggerència per unanimitat. Tant es aixi que avui, quan manquen pocs minuts per les set ens troben els tres al Figaró, a la zona d'aparcament que es troba a la antiga Carretera de Ribes a tocar de la Font de Ca l'Andreu.\nDonem inici a la caminada quan manquen quatre minuts per les set, ens endinsem per un corriol que per la dreta, ressegueix la Riera de Vallcarquera, donada l'hora, encara anem mig a les fosques, la qual cosa no impedeix que ens adonem de la bellesa d'aquest tram de la riera, aviat ens trobem un pontet de fusta que travessant la riera ens porta a la Font de la Noguera Punxeguda, semble impossible que ens separin menys de cent metres del brogit de la autovia de l'Ametlla.\nsalt d'aigua i gorg a tocar de Can Bosc\nSeguim ruta acompanyats per la rumor de l'aigua en el seu camí a trobar el Congost, poc després arribem al gorg i salt d'aigua que es troben a tocar de la passera de Can Bosc, la poca llum no ens impedeix gaudir de l'encís del lloc, tot seguit creuem a gual la riera i ens enfilem a sortir a la pista de Vallcarquera per on girem a l'esquerra, passem pel costat del castanyer del ciment, esta cavorcat i algú va omplir el forat amb aquest material.\nPoc després arribem davant de la Font del Moli, dita aixi per que davant per davant es troben les restes d'un antic moli que aprofitava la força de la riera, diuen que allà pels any vint del segle passat, un veí del Figaró, va produir electricitat en aquest moli, aquí estant deixem la pista, creuem la riera per un pont i seguim per un corriol que ressegueix la riera per l'esquerra, seguim pel corriol fins que arribats a l'alçada de l'església de Sant Pere de Vallcarquera trobem unes escales per on baixem a trobar la riera, la creuem i anem a sortir al costat de l'església.\nSant Pere de Vallcarquera en mig de la foscor\nSant Pere de Vallcàrquera La segona parròquia en importància de les que conformaren l'actual Figaró-Montmany fou la de Sant Pere de Vallcàrquera, que es conserva encara a la vall tancada ( Vall Carcera dels antics documents) que s'obre entre els contraforts del turó de Tagamanent i del turó de Monteugues, solcada per la riera de Vallcàrquera, que neix a Tagamanent i conflueix per l'esquerra amb el Congost, a la sortida del poble del Figueró.\nL'església és una edificació romànica tardana amb volta força apuntada, ampliada amb un presbiteri, a manera de gran absis tardà, per allargar la nau, i amb una espècie de segona nau formada per capelles afegides, unides per grans pilars cònics a la nau central. Moltes d'aquests modificacions i l'esvelt campanar es degueren fer vers el 1679, data que figura en el nou portal de ponent. El 1961 es començà una restauració que no ha continuat. Guarda antics retaules, amb pintures, del segle XVII i alguns elements d'escultura notables. El 1870 la parroquialitat es va traslladar al Figueró i quedà des d'aleshores com a vella matriu, on se celebraven només les festes principals.\ncastanyer amb fruits a La Castanyereta\nD'aquí, tornem a la pista asfaltada per on anem fins que ens ve al pas un encreuament de camins, agafem el de la dreta tot seguint les marques blanques i grogues del PR i deixem a l'esquerra l'Escola de Natura que es troba a l'antiga rectoria, anem seguint les marques del PR deixant a banda i banda algun corriol i sender, aquí el sender s'enfila de manera molt pronunciada, ara ja aprofitat algun clar en la vegetació podem gaudir de la visió de l'inconfusible silueta en forma de flam del Tagamanent, arribats dalt de l'ultima rampa deixem el PR que segueix per un corriol i seguim per la pista.\nla inconfusible silueta del Tagamanent emmarcada per castanyers\nPoc després arribem a un petit coll on es creuen varis camins, aquí ens topem amb la Creu de Can Plans, diuen que aixecada en record de la mort d'un infant per l'atac d'un llop famèlic, agafem el sender que surt envers l'esquerra, quan portem uns dos-cents metres fets, segons la ruta "oficial" tindríem que agafar el camí que per l'esquerra s'enfila a trobar la carena de la Serra dels Pins, nosaltres seguim per la pista que ens porta a trobar l'església de Sant Cristòfol de Monteugues enlairada damunt una esplanada que ens convida a parar i fer un mos aixoplugats sota l'ombra dels til·lers.\nSant Cristòfol de Monteugues\nSant Cristòfol de Monteugues. Esmentada per primer cop l’any 1021, Sant Cristòfol és el centre d’una de les parròquies que acabarien esdevenint l’actual municipi de Figaró Montmany, encara que supeditada a l'església de Sant Esteve de la Garriga. Antiga església parroquial d'origen romànic que es troba aixecada a l'extrem nord d'una acollidora esplanada amb til.lers i acàcies. Segons una llegenda basada en la inscripció “Carlous Magnus me facit”, que es trobava en una de les campanes feta pel fonedor Carles Many al segle XV, va ser fundada per l'emperador Carlemany després de vèncer als sarraïns al veí Pla de la Batalla. Al 1021 tenia categoria parroquial, al 1139 va ser cedida al monestir de l'Estany, al 1363 va passar a ser sufragània de Vallcàrquera i, des del 1957 pertany a la diòcesi de Vic. És d'una nau coberta amb volta de canó seguit, amb dos arcs torals probablement posteriors i cobert amb volta de quart d'esfera a llevant. De murs emblanquinats, la porta d'accés, a la façana sud, és una senzilla arcada adovellada de gres, mentre que l'espadanya es troba a la façana de ponent.\nAlzina de Can Valls\nUn pic fet el mos i visitat el lloc, reiniciem la caminada per la pista tancada amb cadenat que per la dreta de l'església i sempre en pendent i fent llaçades, ens va apropant envers el Pla de la Batalla no sense abans passar a tocar Can Valls i una mica mes amunt, l'Alzina de Can Valls, de capçada espectacular, arribats dalt el pla, girem envers l'esquerra i després de carenejar per la Serra dels Pins iniciem una forta davallada que ens mena a sortir altre cop a la cruïlla de camins de la Creu de Can Plans.\nCreu de Can Plans\nUn pic som aquí, per seguir la ruta tindríem que seguir de front per la pista que després de passar per Can Plans, Can General, la Creu de Mossèn Ramon i el Sot de les Pomeretes, ens portaria al Figaró, donat que tindríem que travessar tot el poble per anar a trobar els cotxes i que ens hem quedat amb ganes de contemplar a plena llum el tram de riera que hem fet a les fosques, decidim desfer el camí que hem portat a l'anada, aixo si, fem els dos-cents metres que ens portaran al corriol que duu a la Cova de l'Home Mort, visitada la cova encara que sense endinsar-nos, tornem a la cruïlla.\nentrada a la Cova de l'Home Mort\nDesfem camí sense res a destacar excepte que anem a bon ritme ja que per a mi es ja una mica tard, arribats a la pista asfaltada seguim fins a trobar la rampa que baixa a trobar la riera, a partir d'aquí ja ens agafem mes temps per gaudir de la bellesa d'aquest tram de la riera, diuen i m'ho crec, que la Riera de Vallcarquera es un dels trams fluvials millor conservats de la conca del Besos.\nsalt d'aigua i gorg de can Bosc de baixada i a plena llum\nGaudint de salts, gorgs i fonts, arribem molt al meu pesar altre cop al brogit de la "civilització", com ja vaig casi una hora per sobre del temps previst, m'acomiado i agafant el vehicle enfilo envers Martorelles, arribo, dutxa dinar i cap a treballar.\nPublicat per francesc a 16:44 Cap comentari:\nEtiquetes de comentaris: besos, congost, Figaro, senderisme, Vallcarquera, valles oriental\nIV CAMINADA NOCTURNA DE FESTA MAJOR\nAbans de res, desitjar que les vacances hagin estat lo mes bones possible per a tothom i que l'inici d'aquesta nova temporada ens serveixi per allunyar el tan anomenat "síndrome post vacacional".\nCom ja es habitual des de fa uns anys, el dissabte dia 11 coincidint amb la Festa Major de Martorelles, es realitzara la ja clàssica Caminada Nocturna de Festa Major, que organitza l'Associació Progressista de Dones "Montserrat Roig" enguany com ja es habitual la sortida tindrà lloc a les 21 h. i el punt de trobada, com sempre a la Avinguda Piera davant la Masia de can Carranca i al costat del mapa del Consorci del Parc de la Serralada Litoral.\nEl recorregut previst, a expenses de modificacions d'última hora serà: carrer Primavera, Ronda Nord, Avinguda de Can Ribalda, Carretera de Badalona, Camí de l'Església Vella, bosquet de davant del cementiri de Sant Fost, Camí de Sant Cebrià de Cabanyes, ermita de Sant Cebrià, petit descans, Can Torres, camí del cementiri i ja d'aquí desfer el camí que hem portar a l'anada. El recorregut es aproximadament d'uns 9 km.\nArribats a Can Carranca, l'Associació de Dones, ens oferira un petit pica pica per recuperar forces, aprofitant per fer un passi de fotos de les activitats de la temporada 2009/2010.\nAquesta activitat es el tret de sortida que dona inici a la temporada 2010/2011 de caminades matinals que com a norma tenen lloc el segon diumenge de cada mes i la que esteu tots convidats.\n-L'organització no es fa responsable dels danys que puguin rebre o produir els participants, no obstant, vetllara per tal d'evitar-los.\n-La caminada es oberta a tothom i apta per a qualsevol persona acostumada a caminar, no obstant aixo, els menors de 14 anys hauran d'anar acompanyats d'un adult.\n-Es recomana portat calçat adequat i llanternes.\nPublicat per francesc a 22:20 3 comentaris:


2 min. Barcelona 01/08/2013 18:44\nEl conseller d'Interior, Ramon Espadaler, ha assegurat aquest dijous que no se sent "ni autoritzat ni desautoritzat" per les declaracions judicials del cas d'Ester Quintana, en les quals s'han detectat algunes contradiccions entre els mateixos agents. Segons Espadaler, el seu departament no té cap versió sobre el cas Quintana, sinó que simplement vol arribar "al fons de la veritat" i facilitar al jutge "totes les dades rellevants" que van sorgint en la investigació, sense "jutjar ni acusar".\nEspadaler ha reiterat que tant Interior, com els Mossos i la Brigada Mòbil tenen "la voluntat clara i ferma" de saber què va passar el 14 de novembre a la nit. Tot i que aquest dijous el caporal de la Brimo, apartat per suposadament haver amagat informació, ha desmentit l'informe que va fer el subinspector i que va provocar l'expedient sancionador, el conseller considera que Interior no sosté cap versió, sinó que només investiga i informa el jutge, perquè "no és qui per jutjar ni acusar".\nEl conseller ha admès que el cas és actualment "una nebulosa" i espera que s'aclareixi amb la màxima "celeritat i claredat". Per això ha reiterat que continuaran informant el jutge cada cop que es descobreixi alguna cosa internament.


Consells i teràpies naturals per a salut i benestar\nConsells i teràpies naturals\nConsells per a la teva salut i el teu benestar\nEn aquest espai publiquem articles amb consells, comentaris i la nostra opinió sobre alguns canvis senzills que pots realitzar per millorar el teu benestar personal: petits canvis en els teus hàbits i en els teus costums, que t’ajudaran a millorar la teva salut integral.\nI aquí tens el nostre primer consell, abans que segueixis llegint: la millor decisió que pots prendre en la vida és cuidar la teva salut abans de perdre-la. Per a això, reserva cada dia uns minuts per relaxar-te i connectar amb les teves emocions. Si necessites ajuda per aconseguir-ho, visita el nostre ChillOut Virtual.\nAgenda d’activitats grupals


Política de privacitat | Canal Oficial FC Barcelona\nEn registrar-se, les seves dades personals són tractades pel FC Barcelona (d'ara endavant, «FC Barcelona» o «Club»), amb domicili al carrer d'Arístides Maillol, s/n, 08028 Barcelona, i amb NIF G-08266298.\nLes seves dades són tractades amb les finalitats següents:\nREGISTRE COM A CULER MEMBERSHIP\nEn registrar-se com a Culer Membership (d'ara endavant, «Culers» o «usuari/s»), el FC Barcelona tractarà les seves dades per gestionar i mantenir el seu compte d'usuari, i també per proporcionar accés a alguns continguts gratuïts de Barça TV+.\nTractem les dades d'acord amb el seu consentiment per al registre com a usuari.\nLes dades es tracten mentre mantingui el seu compte d'usuari o no s'oposi al tractament.\nA més, es pot subscriure a les newsletters següents, prestant el consentiment a cadascuna d'elles en el procés de registre.\n- Newsletters informatives de Culer Membership, amb informació sobre les novetats i les activitats del FC Barcelona.\n- Newsletters sobre productes del FC Barcelona, com ara entrades, marxandatge o productes digitals, així com invitacions a esdeveniments o enquestes d'opinió.\n- Newsletters amb informació de tercers, com per exemple la Fundació FC Barcelona o els patrocinadors del Club, els quals poden fer accions destinades específicament als Culers. Aquests tercers no tenen accés a la seva informació; el FC Barcelona remet les comunicacions directament.\nTotes les nostres newsletters sempre són personalitzades i adaptades als seus interessos, tal com es descriu més endavant.\nAixí mateix, totes les newsletters s'envien per mitjans electrònics, com ara SMS/MMS, aplicacions de missatgeria instantània o correu electrònic.\nLes seves dades es tracten mentre mantingui el compte d'usuari o no retiri el seu consentiment.\nFem perfils dels nostres usuaris. El perfil ens permet poder oferir més bons serveis, adaptats a les preferències dels nostres usuaris, proporcionant continguts de qualitat i personalitzats segons els seus interessos. Per a més informació sobre aquest tractament, pot consultar l'apartat 4 d'aquesta política de privacitat.\nAmb aquesta informació, la xarxa social o l'aplicació verifica si l'usuari disposa d'un compte a la seva plataforma, la qual cosa permet al FC Barcelona dur a terme el que es coneix com a customaudience o audiència personalitzada amb els usuaris que s'hagin registrat com a Culers i que, per tant, hagin acceptat rebre comunicacions comercials del FC Barcelona de conformitat amb el que s'ha indicat anteriorment en aquesta política i que, al seu torn, tenen compte a la dita xarxa social o aplicació, de manera que se'ls pot mostrar publicitat directament a la xarxa social o l'aplicació.\nAquest tipus d'activitat pot fer-se en diversos mitjans, i destaquen les xarxes socials com Facebook (customaudience), Twitter (tailoredaudience) o Google (customermatch).\nAixí mateix, aquestes xarxes socials o aplicacions permeten compartir dades d'usuaris per trobar o identificar el que es denomina «públics similars», és a dir, usuaris que tenen un perfil similar als usuaris del FC Barcelona en la dita xarxa social o aplicació, però que no són usuaris del FC Barcelona.\nAquest tipus d'activitat sol fer-se especialment mitjançant xarxes socials com Facebook (lookalikeaudience), Twitter (tailoredaudience) o Google (similar audience). En aquest cas, com que no s'impacta directament amb publicitat sobre els usuaris propis, es fan servir les dades bàsiques de tots els usuaris, fins i tot les dels que no hagin acceptat rebre comunicacions comercials.\nEn relació amb les dades proporcionades als dits tercers, considerem rellevant que els nostres usuaris sàpiguen que únicament es comunica el seu correu electrònic o telèfon, i que es comunica de manera xifrada per garantir la confidencialitat i la seguretat de les seves dades. Tot el procés està protegit per mitjà de l'eina facilitada per la plataforma mateixa i que permet que aquesta plataforma el pugui identificar a la seva base de dades.\nRecordi que si no vol rebre publicitat per mitjà de la xarxa social o plataforma de tercers l'ha de restringir per mitjà del seu perfil d'usuari, tot això segons el que s'estableix a les polítiques de privacitat de cadascuna de les plataformes.\nAquestes xarxes socials i/o aplicacions només ens faciliten les seves dades de manera anonimitzada i estadística, sense que puguem tornar a identificar-lo o conèixer altres nous interessos, llevat que interactuï amb nosaltres mitjançant algun dels nostres anuncis a través de la xarxa social i/o l'aplicacióer (Tailoredaudiences) o Google (Customer Match).\nSI SE SUBSCRIU COM A CULER PREMIUM MEMBERSHIP, LES SEVES DADES SERAN TRACTADES ADDICIONALMENT AMB LES FINALITATS SEGÜENTS:\nREGISTRE COM A CULER PREMIUM MEMBERSHIP\nEn cas que es registri com a Culer Premium Membership, les seves dades seran tractades per gestionar el seu registre i també l'accés a Barça TV+, proporcionar-li la targeta exclusiva de Culer Premium Membership i rebre, a través de la nostra newsletter informativa, continguts exclusius, com accés preferent a vendes exclusives a les nostre botigues, descomptes en entrades per a partits i per al Museu del Club, així com beneficis dels socis oficials del Club o accés privilegiat a sortejos i concursos, etc.\nA més, també es podran tractar les seves dades per posar-nos en contacte amb vostè per gestionar qualsevol incidència o tràmit sobre la seva subscripció.\nTotes les comunicacions –tant l'enviament de newsletters o altres comunicacions comercials o bé l'atenció al client– es poden fer per telèfon i/o per mitjans electrònics, com ara SMS/MMS, mitjançant aplicacions de missatgeria directa o per correu electrònic.\nL'informem que, en gestionar el seu pagament, podem tractar les seves dades per fer un control sobre possibles operacions fraudulentes, la qual cosa pot implicar la comunicació de dades a proveïdors experts en prevenció i gestió del frau, de conformitat amb el que s'indica a l'apartat següent.\nLes dades de les seves compres es tracten mentre mantingui el seu compte d'usuari o no s'oposi al tractament.\nLes seves dades no són cedides, venudes, llogades ni posades a disposició de cap altra manera a cap tercer, tret d'aquells proveïdors de serveis del FC Barcelona que realitzen determinades activitats per a nosaltres (enviament de la newsletter, serveis de màrqueting i telemàrqueting, atenció al client, pagaments, etc.), però no tracten, en cap cas, aquestes dades per a finalitats pròpies. Alguns d'aquests proveïdors poden trobar-se fora de la Unió Europea, tal com s’indica a l'apartat 5 següent.\nSens perjudici d'això anterior, en fer la subscripció com a Culer Membership Premium és possible que les seves dades puguin ser comunicades a terceres empreses que tractaran les seves dades com a responsables del tractament i, per tant, seran aquestes empreses les que determinin els fins i els mitjans per als quals es faran servir les dades. Aquestes empreses poden ser empreses de logística per a l'enviament dels productes a l'adreça indicada o empreses de prevenció del frau, com ara RiskifiedLtd., que tracta les seves dades ambfins de seguretat i control antifrau de les transaccions que vostè duu a terme. La comunicació del Club a Riskified suposa la transferència internacional de dades fora de l'Espai Econòmic Europeu (EEE), per a la qual cosa totes dues parts garanteixen que s'han adoptat les garanties oportunes perquè el tractament compleixi els requisits establerts a la normativa de protecció de dades (per a més informació sobre aquestes garanties, es pot posar en contacte amb nosaltres a les adreces que s'indiquen a l'apartat setè següent).\nPer a més informació sobre com Riskified tracta les seves dades, pot accedir a: https://www.riskified.com/privacy/.\nTal com es descriu tot seguit, el Club pot fer un perfilat dels usuaris, tenint en compte totes les dades que vostè ha proporcionat.\nAquest perfil té en compte, per exemple:\n- El seu comportament al web, les cookies, els moviments del cursor o les seves preferències i interessos.\n- Comportament davant l'enviament de les nostres newsletters informatives, com, per exemple, quin contingut li resulta interessant segons l'obertura de newsletters i la freqüència d'obertura.\n- Interacció que pugui fer per mitjà d'altres canals, com ara consultes als nostres canals d'informació o bé contacte.\n- Informació que ens pugui proporcionar mitjançant enquestes de satisfacció.\n- En cas que s'hagi subscrit a Culers Membership Premium, el seu comportament davant el contingut digital proporcionat, les seves preferències, el contingut que ha visualitzat, el temps de visualització, etc.\nL'informem a més que, per a alguns serveis, podem tractar les seves dades personals fent servir mitjans automatitzats. Això significa que determinades decisions es prenen de manera automàtica sense intervenció humana, com per exemple, segmentar-lo segons si té interès en determinades seccions de la pàgina web o pot arribar a fer servir altres serveis que puguem oferir.\nA més, si accepta rebre comunicacions comercials, aquestes informacions poden ser adaptades i personalitzades segons els interessos dels usuaris, ja sigui sobre la base dels productes i serveis sol·licitats, o bé sobre la base de les dades que puguem deduir o obtenir de la seva navegació, interès en determinats continguts, reacció a les nostres comunicacions, entre altres.\nAquesta personalització es fa d'una manera parcialment automatitzada, en el sentit que nosaltres determinem els paràmetres de la personalització, però la plataforma tecnològica és la que genera el perfil de l'usuari. No enviem comunicacions generals que no siguin segmentades mitjançant el procediment anterior, perquè considerem que és d'interès tant per a nosaltres com per a l'usuari el fet d'enviar o rebre informació que sigui rellevant, i perquè no segmentar els usuaris no alteraria el nombre de comunicacions rebudes pel programa Barça Fans, sinó només el seu contingut. En aquest sentit, si no vol ser segmentat, li demanem que no autoritzi l'enviament o que s'hi oposi en qualsevol moment.\nEl FC Barcelona, com a entitat de projecció internacional, té proveïdors internacionals que poden prestar els seus serveis des de fora de la UE. Per això, és possible que les seves dades es tractin fora de la Unió Europea o l’Espai Econòmic Europeu (per exemple, el proveïdor de l'enviament de newsletters, l'emmagatzematge de dades, gestió del frau, etc.).\nEn qualsevol cas, ens assegurarem que els dits tractaments de dades es protegeixin sempre amb les garanties oportunes, que poden incloure:\n- Clàusules tipus aprovades per la UE: Es tracta de contractes aprovats pel regulador europeu que proporcionen les garanties suficients per garantir que el tractament compleix els requisits establerts pel Reglament europeu de protecció de dades.\n- Certificacions dels tercers: Per exemple, el PrivacyShield, acord marc entre la UE i els Estats Units que estableix un marc estandarditzat per al tractament de dades d’acord amb els requisits del Reglament europeu de protecció de dades.\nTotes les dades proporcionades són tractades durant el termini establert a l'apartat segon d'aquesta política de privacitat.\nSens perjudici d'aquests terminis, les seves dades es poden conservar de manera anonimitzada amb finalitats estadístiques o d'estudi de mercat, sempre que sigui possible, o bé degudament bloquejades per complir qualsevol obligació legal del FC Barcelona.\nEn qualsevol moment es pot oposar a qualssevol dels tractaments indicats anteriorment sense que tingui cap conseqüència sobre la seva condició de Culer Membership, llevat que es doni de baixa com a usuari.\nAixí mateix, pot exercir els seus drets d'accés, rectificació, supressió, oposició, limitació o portabilitat mitjançant una comunicació per escrit dirigida a la Comissió de Protecció de Dades, a l'adreça carrer d'Arístides Maillol, s/n, 08028 de Barcelona (Espanya), o bé per correu electrònic a proteccio.dades@fcbarcelona.cat.\nSi té qualsevol dubte, qüestió o reclamació sobre com tractem les seves dades personals, pot posar-se en contacte amb el nostre delegat de protecció de dades a l’adreça de correu electrònic dpo@fcbarcelona.cat o bé per correu postal, enviant un escrit a l'adreça carrer d'Arístides Maillol, s/n, 08028 de Barcelona (Espanya), amb la referència «DPO». En cas que no obtingui resposta en un període raonable (2 mesos), pot interposar una reclamació davant l'Autoritat Espanyola de Protecció de Dades.


llegir, escriure i viure: 2009\nClica aquí i comença a practicar diferents tipus de textos.\nPublicat per TERESA a 18:36 Cap comentari:\nEtiquetes de comentaris: ESCRIURE, PRACTICAR\nPer escriure un text literari (un conte, un poema) és molt important guardar en una capsa mental o escriure en un quadern allò que ens suggereixen les coses que observem. Aquestes coses s'anomenen estímuls perquè ens creen moltes sensacions (tendresa, tristor, fàstic, alegria, ràbia, etc.). Aquí tens una imatge que de segur et desperta algun sentiment. Envia en una paraula o oració quin és el teu. I, a poc a poc, pots confeccionar la teua llista personal. Potser algun dia necessites contar que un paisatge significa això o que un personatge té aquesta sensació.\nPublicat per TERESA a 14:44 16 comentaris:\nView more presentations from SERETA. (tags: escriure conte)\nAra que ja sabem escriure un conte, intentarem escriure'n un de nostre. Per fer-ho, però, has de tenir en compte que han d'aparèixer, seguint el mateix ordre, els elements mostrats aquí dalt: un nin i una nina, el paisatge, un tresor, una bruixa i una casa.\nAnima't i envia el teu!\nPublicat per TERESA a 14:42 16 comentaris:\nEl conte és un gènere narratiu molt antic i de tradició oral que ha anat passant, des de fa milers d'anys, de generació a generació. En aquest vídeo pots escoltar i veure com es conta un conte. Pren nota i demana a casa teva que te n'expliquin algun per contar-lo a classe. També pots visitar la web unamadecontes que hi ha als enllaços per agafar alguna idea.\nPublicat per TERESA a 18:13 Cap comentari:\nEtiquetes de comentaris: CONTAR\nDECÀLEG DIDÀCTIC DE L'ENSENYAMENT DE LA COMPOSICIÓ\nPublicat per TERESA a 19:38 Cap comentari:\nUn bloc per aprendre, practicar i gaudir\nAvui comença el desenvolupament d'una idea que em persegueix des que he començat a fer classe a secundària. A poc a poc, però, aniré fent proves i configurant el que m'agradaria treballar des d'aquest espai amb els meus alumnes. En principi vull destinar-ho només a la lectura i a l'esciptura de textos, i potser més endavant ho faré servir per treballar altres aspectes.\nPublicat per TERESA a 20:03 1 comentari:\nClica aquí i comença a practicar diferents tipus d...\nDECÀLEG DIDÀCTIC DE L'ENSENYAMENT DE LA COMPOSICIÓ...


La nova església - Parròquia de Centelles La nova església\nInici » Història » La nova església\nSembla evident que davant la bellesa i bonic aspecte del nou campanar, l’església vella tan remenada, ampliada i modificada els darrers anys devia semblar pobra i esquifida.\nEls llibres de visites pastorals deixen constància més d’una vegada del mal estat de l’església vella; així en la visita del 1699 es mana als obrers de l’església que “dins sis mesos fassan adobar las bòvedas de las capellas de la part dreta de dita parroquial Iglesia, pera evitar la notable ruïna que amenassan les oberturas de ditas bòvedas”.\nL’home que va arriscar-se a emprendre una obra tan gran i costosa fou el rector Dr. Benet Torres, que va regir la parròquia entre els anys 1700 i 1743, ajudat sempre pels components de la Reverenda Comunitat de Preveres que aleshores estava formada per divuit membres beneficiats.\nGràcies a algunes notícies aparegudes anys enrere a La Veu de Centelles, el periòdic quinzenal que va publicar o dirigir Mn. Fortià Solà entre 1919 i 1921, tenim algunes notícies curioses com la que ens diu que el dia 1 de maig de 1704 es va posar la primera pedra de l’església actual i que això es va fer en una gran cerimònia amb la presència del comte Francesc Xavier I de Blanes, Carrós i de Centelles, de Bartomeu Moncayo i de Palafox, marquès de Coscoyuela i de Fantova, parent del comte, del batlle i persones que formaven el seu govern, del rector Dr. Benet Torres i d’altres persones vinculades a la vida civil i religiosa de la vila. Tots els noms dels assistents s’escriviren dintre d’una ampolla de vidre que es va colgar amb la primera pedra a l’angle nord de la façana del nou temple.\nD’aquest document, dissortadament no es dóna el nom de l’arquitecte o mestre de cases autor de la traça o plànol del nou temple ni altres coses que ens serien d’utilitat saber.\nAquí, com en el cas del campanar, sembla que hi hagué un primer mestre que va fer la planta o traça, com aleshores deien, de la nova església i un mestre de cases que va fer-se càrrec de la construcció i de qui hem trobat moltes notícies a l’Arxiu Parroquial de Centelles al manual R/94 (1702-1706) ara guardat a l’Arxiu Episcopal de Vic.\nEn tot cas, sembla evident que entre la festa de la primera pedra i l’inici de les obres transcorregué molt poc temps car el dissabte 4 de juny següent el rector Torres i amb el mestre de cases Francesc Maria Fortino van redactar el següent document “Per rahó de las cosas avall escritas y entre lo Dr. Benet Torres, prevere y rector de la Iglesia parroquial de Santa Coloma de Centellas, Francisco Puig, pagès y Joan Febrer, apotecari de dita vila de una y Francisco Maria Fortino, mestre de casas, habitant en la Vila, per part altra, per rahó de la fábrica de la Iglesia nova que fabrica en dita vila se són fets los pactes següents:\nPrimo que dit mestre Francisco haja de fer les parets de dita Iglésia de la manera que está avuy, començada y plantada la dita Iglesia segons la traça que se li ha entregada, fins que ditas parets sian a punt de cubrir de teulada y segons art de mestre de casas.\nItem que dit mestre Francisco tenga obligació de fer totas las traças necesàrias, traças de motllos y lo demés que convinga per dita fàbrica y que se hage de emplear a lo que dit Rector, obrers y Junta li demanaran, sens que per ditas traças ni per lo demés puga demanar més del que abaix se li prometia donar.\nItem dit Rector y obrers donaran a dit mestre Francisco per dit treball dotze sous per lo jornal dels dias que treballarà.\nItem que dit mestre Francisco haya de posar quatre paletas pràctichs a conaguda de dits Rector y obrers donant-li vuyt sous per jornal y al fadrí major 10 sous.\nItem que los dits Rector y obrers donaran a dit mestre Francisco, endemés de son jornal cinquanta lliuras quiscun any per rahó de la direcció de dita fàbrica, treballant-se tots los mesos que’s puga treballar, y si no es treballa, sinó tres mesos, perdent-se per part de dit Rector y obrers, no degan pagar-li per aquells sinó la meitat del salari i que són 25 lliuras.\nItem que dit Rector y obrers pugan quiscun any fer visurar la obra haurà feta dit mestre Francisco per un o dos mestras de casas pèrits en dit ofici per veure si la feina és bona o falsa y segons art se hage de passar y si es falsificada se hage de esmenar per dit mestre Francisco a sos béns”.\nEl document és molt més llarg i segueixen les garanties de cada part de complir tot el que s’ha pactat, obligant-hi cada part els seus béns (APC, R/15 (1706-1710) fol. 90 i PLADEVALL, 1987, p. 193-194).\nEns resta el dubte de si la traça que mestre Fortino ha de seguir, segons la traça que presenten el rector i la junta, era seva o com sembla, d’un altre mestre.\nConsta sí que pels documents consultats que mestre Fortino es va establir a Centelles procedent de Berga, on abans havia treballat, a principis de juny de 1706 en una casa que per pagar el seu lloguer i estada el 4 de juny de dit any va manllevar un censal de quantitat de 20.000 sous, que anava tornant dels pagaments que rebia per l’obra. Mestre Fortino va viure molts anys a Centelles puix que acabada l’obra encara hi residia el 1726.\nLa construcció de l’església va durar fins el 1711 i al llarg d’aquests anys en els documents notarials es parla de trencar pedra per fer calç, que es guardava amarat en basses fetes al cementiri i de jornals per portar pedra i en particular alguns carros de pedra tosca.\nHi ha pagaments per cordes i per dos torns i per l’adquisició de tres “masovans” nous per fer i transportar la cornisa i altres detalls a vegades ben aliens a l’obra com que als treballadors se’ls donava pa, vi i nous, i els que venien de lluny a treballar, arròs, vianda i llegums.\nDes del 1703 hi ha notícia de la compra de moltes eines, magalls, aixades, cordes, cabassos. També es tiraven barrinades per aplanar el sòl i trencar pedra. Hi ha contractes amb pagesos com els de Mompar que hi tenien una carreta llogada per transportar arena i sobretot de pólvora per trencar la pedra per fer la calç, de persones que tallen arbres i serradors pels taulons i antenes.\nCertament l’església de Centelles era una obra important i una obra de tots en la qual des dels comtes als darrers súbdits hi contribuïren amb talles o contribucions sobre la collita, les vendes de carn i queviures i per les recaptes fetes entre els fidels.\nUna obra de tots que es trobarà amb la Guerra de Successió, iniciada el 1705 i que no acabarà fins el 1714 , tot i que la construcció estava pràcticament acabada el 1711, abans dels moments més crus i àlgids d’aquella desventurada guerra, que tantes repercussions i transcendència va tenir per Centelles.


La policia ha tret Julian Assange de l'ambaixada de l'Equador a Londres després de la detenció (ACN)\nEl govern de l'Equador ha retirat la immunitat d'asil a Assange i ha permès l'entrada de la policia a l'ambaixada on ha estat detingut\n11/04/2019 - 11.48 Actualitzat 12/04/2019 - 09.47\nEl fundador de Wikileaks, Julian Assange, ha estat detingut a l'ambaixada de l'Equador a Londres, segons ha confirmat la policia britànica. En un comunicat, la policia metropolitana de Scotland Yard informa que la detenció s'ha fet arran d'una ordre emesa per un jutjat de Westminster. El govern de l'Equador ha retirat la immunitat a Assange i ha permès l'entrada de la policia a l'interior de l'ambaixada.\n Metropolitan Police (@metpoliceuk) 11 d'abril de 2019\nAquest és el moment en que ha sortit, un cop arrestat, de l'ambaixada on ha viscut asilat des de fa 7 anys.\nEn un primer moment, la policia ha traslladat Assange a les dependències a la central de Scotland Yard a Londres. I cap a les dues del migdia l'han conduït als jutjats.\nWikileaks ha reaccionat a la detenció denunciant que el govern equatorià ha permès l'entrada de la policia a l'ambaixada del país a Londres.\n WikiLeaks (@wikileaks) 11 d'abril de 2019\nEl secretari d'Exteriors britànic, Jeremy Hunt, ha donat les gràcies en un tuit al president de l'Equador, Lenín Moreno, per la seva cooperació i assegura que Assange "no és un heroi i que ningú està per sobre la llei".\n Jeremy Hunt (@Jeremy_Hunt) 11 d'abril de 2019\nL'Equador retira la immunitat\nLa detenció ha estat possible després que el govern de l'Equador ha retirat la immunitat a Assange. El president equatorià, Lenín Moreno, ho ha justificat al·legant que la conducta d'Assange ha estat "irrespectuosa i agressiva".\n"La conducta irrespectuosa i agressiva del senyor Julian Assange. Les declaracions irrespectuoses i amenaçadores de la seva organització aliada, en contra de l'Equador, i sobretot la transgressió de convenis internacionals ha dut la situació a un punt que l'asil del senyor Assange és insostenible i inviable".\n Lenín Moreno (@Lenin) 11 d'abril de 2019\nPer Wikileaks la retirada de l'asil polític a Assange és "una violació il·legal del dret internacional".\nL'expresident de l'Equador Rafael Correa ha qualificat Moreno com el "traïdor més gran de la història equatoriana i llatinoamericana". Assegura que el dirigent és un "corrupte" i que el que ha fet "és un crim que la humanitat mai oblidarà"\n Rafael Correa (@MashiRafael) 11 d'abril de 2019\n7 anys refugiat a l'ambaixada\nAssange està refugiat a l'ambaixada de l'Equador a Londres des del juny de l'any 2012 per evitar l'extradició a Suècia acusat de violació. Ara, el cas ja ha prescrit a Suècia. De tota manera el Regne Unit mai ha volgut facilitar el salconduit que li hauria permès viatjar a l'Equador, com pretenia.\nEls Estats Units fan responsable Julian Assange que Wikileaks fes públics 90.000 documents classificats relacionats amb accions militars dels Estats Units a l'Afganistan i prop de 400.000 documents secrets sobre la guerra de l'Iraq. Assange també va difondre 250.000 comunicacions diplomàtiques del Departament d'Estat nord-americà.\nAssange al balcó de l'ambaixada de l'Equador a Londres (Arxiu)\nOperació d'espionatge i xantatge\nAquest dimecres els responsables de Wikileaks havien denunciat que Assange ha estat víctima de xantatge amb imatges i documents espiats a l'interior de l'ambaixada equatoriana. Wikileaks creu que els Estats Units, amb la connivència del govern equatorià, estan al darrere de l'espionatge. Van saber que Assange havia estat espiat per l'intent de xantatge des d'Espanya. Unes persones els van oferir a canvi de 3 milions d'euros, documents, vídeos i àudios privats de Julian Assange espiats a l'ambaixada de l'Equador.\nAsseguren que els Estats Units tindrien preparada una acusació secreta contra l'activista australià per poder-ne demanar l'extradició si l'expulsaven de la delegació diplomàtica. Una extradició que ara mateix està per veure.\nEn el seu comunicat, el president equatorià Lenín Moreno ha assegurat que té el compromís per escrit del govern britànic que Assange no serà extradit a cap país on hi hagi pena de mort o pugui ser torturat.\n"En la línia del nostre compromís respectuós amb els drets humans i el dret internacional vaig sol·licitar a la Gran Bretanya la garantia que el senyor Assange no seria entregat en extradició a cap país en què pugui rebre tortures o la pena de mort. El govern britànic ho ha confirmat per escrit en compliment de les seves pròpies normes."\nFinalment, Moreno ha manifestat que "l'Equador no respon a amenaces" després que Wikileaks va acusar de connivència el seu govern amb el dels Estat Units.\nAssange i Catalunya\nWikileaks ja va alertar la setmana passada -un altre cop- de l'expulsió imminent d'Assange de l'ambaixada, on el març de l'any passat el govern equatorià van tallar les comunicacions amb l'exterior a Assange arran, entre altres coses, dels seus comentaris a favor del dret a l'autodeterminació del poble català.\nEl president de l'Equador també ha justificat l'aixecament de la immunitat a Julian Assange per violar el protocol de convivència, com, entre altres raons, "intervenir en assumptes interns d'altres estats."\n"Va violar particularment la norma de no intervenir en assumptes interns d'altres. La més recent va ser el gener del 2019 quan Wikileaks va filtrar documents del Vaticà."\nMoreno, però, ha fet especial esment del comportament de Julian Assange i ha dit "el govern de l'Equador ha arribat al seu límit". Acusa Assange d'intal·lar equips electrònics de distorsió, bloquejar les càmeres de seguretat, maltractar i agredir els guàrdies de l'ambaixada i accedir a arxius de seguretat.\nLenín Moreno, president de l'Equador, durant el seu comunicat\nFinalment, Moreno assegura que Assange no estava incomunicat a l'ambaixada, sinó que disposava d'un telèfon mòbil i havia rebutjat l'accés a internet que li proporcionava l'ambaixada.\nLes reaccions a la detenció de Julian Assange\nLa detenció de Julian Assange, causa general contra la llibertat de premsa?


Moscou talla el gas a Finlàndia | Redacció | MOSCOU / KÍIV | Política | El Punt Avui\nMoscou talla el gas a Finlàndia Moscou talla el gas a Finlàndia Moscou talla el gas a Finlàndia Moscou talla el gas a Finlàndia + Moscou talla el gas a Finlàndia E-mail\nMOSCOU / KÍIV - 21 maig 2022 2.00 h\nMoscou talla el gas a Finlàndia.\nMoscou talla el gas a Finlàndia Moscou talla el gas a Finlàndia Moscou talla el gas a Finlàndia Moscou talla el gas a Finlàndia Moscou talla el gas a Finlàndia E-mail\nL’exèrcit rus intensifica la pressió a la regió de Luhansk\nLa decisió de Finlàndia i Suècia de demanar l’adhesió a l’OTAN ja té la primera resposta de Rússia en forma de represàlia. Moscou talla a partir d’avui el subministrament de gas a Finlàndia al·legant la negativa d’aquest país a fer el pagament amb rubles.\nLa companyia energètica finlandesa ho va qualificar de “molt lamentable” i va anunciar que el principal distribuïdor de gas natural liquat (GNL) dels països nòrdics suplirà la carència amb gas procedent d’altres proveïdors a través del gasoducte Baltic Connector.\nGasum, la companyia energètica estatal finlandesa, ja va advertir dimarts que no pensava pagar en rubles les compres al gegant rus Gazprom tal com exigeix el Kremlin als clients europeus, i que portarà el cas a l’arbitratge internacional. Una altra de les “contramesures” anunciades per Moscou contra els nòrdics és la creació d’una dotzena d’unitats militars al seu flanc occidental, abans de final d’any. “Els nostres veïns més propers, Finlàndia i Suècia, han sol·licitat unir-se a l’OTAN. Per tant, la tensió continua creixent a l’àrea de responsabilitat del Districte Militar Occidental”, va declarar el ministre de Defensa rus, Serguei Xoigú.\nSobre el terreny, l’alt comandament militar ucraïnès va donar ahir l’ordre d’abandonar la defensa de l’últim focus de resistència a la ciutat portuària de Mariúpol, a la fàbrica siderúrgica d’Azovstal. El comandant del regiment Azov a la ciutat, Denis Prokopenko, va dir que s’havia completat l’evacuació de civils i militars de la planta, en un vídeo a les xarxes socials. Hores més tard, Rússia confirmava la rendició completa d’Azovstal.\n“És un infern”\nProkopenko ha destacat que, “malgrat els intensos combats, de la defensa a ultrança i de la falta de subministraments”, sempre han posat com a condició per rendir l’últim bastió ucraïnès a la ciutat l’evacuació dels civils, l’atenció als ferits i el trasllat dels cossos dels soldats morts. Gairebé 2.000 defensors de la planta d’Azovstal s’han entregat a les forces russes, segons les autoritats de Rússia, que intensifica els atacs a l’est d’Ucraïna.\n“Al Donbass, els ocupants intenten augmentar encara més la pressió. És un infern, i no és cap exageració”, va afirmar el president d’Ucraïna, Volodímir Zelenski, en una al·locució televisada. El mandatari es va referir concretament als bombardejos russos sobre la ciutat de Severodonetsk, el principal bastió ucraïnès a la regió de Luhansk, on, només en un dia, hi va haver una dotzena de morts i desenes de ferits, segons Kíiv. Les tropes russes van atacar una escola d’aquesta localitat, amb el resultat de tres morts adults. Més de 200 persones, incloent-hi nens, estaven refugiades al centre en el moment de l’atac, segons el cap de l’administració estatal de la regió, Serhiy Haidai. La mateixa font va indicar que la policia intentava traslladar aquests civils cap a un altre refugi. Uns 11.000 edificis, han estat “parcialment o completament destruïts” a la ciutat de Luhansk, hi va afegir el mateix responsable. També a l’est, almenys set persones, inclòs un nen, van resultar ferides en un atac rus sobre un centre cultural acabat de reconstruir a la localitat de Lozova.\nRússia no exportarà blat en detriment del propi mercat\nRússia va advertir ahir que no exportarà cereals en detriment del seu propi mercat, i va denunciar que la potencial crisi alimentària global és el resultat de les sancions occidentals imposades a Moscou. ”Els països que importen el nostre blat i altres aliments ho passaran molt malament sense els subministraments de Rússia. I als camps europeus, sense els nostres fertilitzants, creixerà només malesa. Doncs... una llàstima. Ells en tenen la culpa”, va escriure el vicepresident del Consell de Seguretat rus i també expresident i exprimer ministre del país, Dmitri Medvédev, a la xarxa social VKontakte.\nKíiv rebrà els primers tancs alemanys Gepard\nEl president ucraïnès, Volodímir Zelenski, va manifestar ahir el seu agraïment als EUA per l’aprovació d’un paquet d’ajuda de 40.000 milions de dòlars (uns 38.000 milions d’euros) , i va fer una crida per a més suport financer. El Senat nord-americà va aprovar dijous el paquet en ajuda militar i humanitària perquè Ucraïna faci front a la guerra desfermada per la invasió de Rússia, el febrer passat. La mesura, avalada amb el vot a favor de 86 senadors i 11 en contra, va ser aprovada prèviament per la Cambra de Representants i serà firmada pròximament pel president, Joe Biden, per a la seva entrada en vigor.\nJudici a un rocker per “difamació” de l’exèrcit rus\nAlemanya entregarà els seus primers quinze tancs Gepard a Ucraïna el juliol, segons va confirmar ahir un portaveu del Ministeri de Defensa. La titular del departament, Christine Lambrecht, va tancar el pacte amb el seu homòleg ucraïnès per via telemàtica. Els Gepard s’entregaran amb “prou” munició.\nBerlín exclou un deute conjunt per reconstruir Ucraïna\nLambrecht, ministra alemanya de Defensa EFE.\nAlemanya descarta un endeutament conjunt de la UE com l’adoptat per a la recuperació postcovid per finançar la reconstrucció d’Ucraïna, segons va afirmar el ministre de Finances, Christian Lindner, a la sortida de la reunió del G7 dedicada a aquest tema. Brussel·les s’hi havia mostrat favorable.\nEl Kremlin vol reclutar més grans de 40\nEl partit del Kremlin, Rússia Unida, va proposar ahir retirar els límits d’edat per servir a l’exèrcit, coincidint amb la campanya militar a Ucraïna. L’objectiu del projecte de llei, ja en mans de la Duma (cambra baixa), és que tothom en edat laboral pugui firmar un contracte professional amb les forces armades. Alguns mitjans ja han avançat que, en cas que s’aprovi la llei, els homes russos podran servir a l’exèrcit fins als 65 anys.\nEls diputats oficialistes argumenten que per usar armes de precisió i armament pesant es necessiten “especialistes altament qualificats”, amb edats al voltant dels 40 o 45 anys. Neguen que la llei amagui, en realitat, una “mobilització ” de la població ende l’ operació militar especial” a Ucraïna.\nEl Punt Avui. Girona 21-05-2022, Pàgina 24\nEl Punt Avui. Nacional 21-05-2022, Pàgina 16


Canvis a la programació de TV3 pels partits de Lliga i Copa\nDilluns no s'emetran "Crackòvia" ni "El convidat" pel Sevilla-València, mentre que dimecres no ho faran "Caçadors de bolets" ni "Banda ampla" pel Barça-Ceuta.\n04/11/2010 - 17.45 Actualitzat 04/11/2010 - 19.09\nLa desena jornada de Primera Divisió i la tornada dels setzens de final de la Copa del Rei comportaran canvis a la graella de programació de TV3.\nDissabte, 6 de novembre, en la franja horària que habitualment ocupa el partit de Lliga, TV3 oferirà la pel·lícula "L'assassinat de Jesse James comès pel covard Robert Ford", protagonitzada per Brad Pitt.\nDilluns, 8 de novembre, TV3 oferirà a partir de les 21.30 el partit de Lliga Sevilla-València, per la qual cosa no s'emetran "Crackòvia" ni "El convidat". El nou capítol del programa d'humor esportiu s'oferirà el dia següent, dimarts, 9 de novembre, a les 21.45, mentre que el capítol previst d"El convidat" es farà dilluns de la setmana vinent, 15 de novembre.\nDimecres, 10 de novembre, a les 22.00, TV3 emetrà en directe el Barça-Ceuta, corresponent a la tornada dels setzens de final de la Copa del Rei. Aquest partit provocarà que no s'emetin el nou capítol de "Caçadors de bolets" ni el debat previst de "Banda ampla", que es faran dimecres vinent, 17 de novembre.\nPer tant, les graelles de programació en horari de "prime time" dels esmentats dies quedaran de la següent manera:\n21.50 Pel·lícula: "L'assassinat de Jesse James comès pel covard Robert Ford"\n00.40 Pel·lícula: "Matador"\n21.30 Futbol: Sevilla-València\nDimarts, 9 de novembre\n23.30 Pel·lícula: "Confidence"\n22.00 Futbol: Barça-Ceuta\n00.00 El vestidor


Cavalcada de reis a Badalona amb la temàtica del món infantil del mar, del circ i de les joguines . | La Clau -Revista gratuïta del Maresme\nCavalcada de reis a Badalona amb la temàtica del món infantil del mar, del circ i de les joguines .\nLa Cavalcada de Reis a Badalona d’aquest any tindrà com a motiu d’inspiració el món infantil del mar, del circ i de les joguines. Aquesta temàtica inspirarà el disseny de les carrosses i del vestuari de les comparses. A la Cavalcada hi participaran unes 500 persones.\nEnguany els Reis d’Orient arribaran a Badalona el dijous 5, a les 16.30 hores al carrer de la Creu, cantonada amb el carrer de Sant Ignasi de Loiola. Els Reis, que arribaran en carruatges acompanyats d’una comitiva reial formada pels patges, sis cavalls, i una comparsa de soldadets de plom, faran un recorregut fins al carrer de Francesc Layret cantonada amb l’avinguda de Martí Pujol. Un cop allà seran rebuts per l’alcalde i la regidora de Cultura i Ciutadania. En aquest punt es formarà una comitiva amb els reis, patges, la comparsa dels soldadets de plom, i autoritats, que farà el recorregut a peu fins a la plaça de la Vila. Al llarg del recorregut, els Reis aniran recollint les cartes dels nens i nenes.\nUn cop els Reis arribin a la plaça de la Vila, hi haurà una cantada de nadales de la coral de l’Escola Lola Angalda des del balcó de l’Ajuntament. A continuació, també des del balcó de l’Ajuntament es farà la rebuda institucional amb un discurs de benvinguda a Ses Majestats, a càrrec de l’alcalde, i el discurs d’un dels Reis, amb un missatge dirigit a tots els nens i nenes de la ciutat.\nPosteriorment l’alcalde lliurarà als Reis d’Orient el pa, la sal, i la clau, per tal de què puguin entrar a totes les cases de Badalona.\nRecorregut i horaris de la Cavalcada de Reis\nEl recorregut i horaris de pas de la Cavalcada són els mateixos que l’any passat. L’inici de la Cavalcada tindrà lloc a la Rambla de la Solidaritat a les 18.30 hores. A partir d’aquí el recorregut i els horaris de pas seran els següents: Avinguda de Pius XII, Marquès de Sant Mori (18.45 h), Salvador Seguí, Don Pelai (19.15 h), Alfons XIII (19.30 h), Francesc Macià (19.45), Creu (20 h), Francesc Layret (plaça de la Vila 20.15 h), Prim (20.30 h) i final al carrer d’en Prim a les 20.45 h.\nEn total en aquesta edició de la Cavalcada 2012 hi participaran artísticament unes 200 persones. La xifra global de participants (Voluntaris Badalona, Guàrdia Urbana, Protecció Civil, Mossos d’Esquadra, Bombers, tècnics i regidors de la comitiva, etc) se situa unes 500 persones.\nDurant la Cavalcada es repartiran 4.000 quilograms de caramels aptes per a celíacs, la mateixa xifra de l’any 2011.


Jamboard: una pantalla 4K col·laborativa integrada amb Google Apps | Martech Zone\nJamboard: una pantalla 4K col·laborativa integrada amb Google Apps\nDijous, desembre 7, 2017 Dijous, octubre 1, 2020 Douglas Karr\nNo escric massa sovint sobre maquinari, sinó el darrer any cohosting Lluminàries Dell El podcast realment m’ha obert els ulls a l’impacte que té el maquinari sobre la productivitat, l’eficiència i la innovació. Tot i que sovint iniciem sessió i sortida de programari cada dia, el maquinari al núvol i a la nostra taula també està transformant les nostres organitzacions.\nAmb el creixement de la força de treball remota, la col·laboració remota s'està convertint en una necessitat - i suite de G està responent amb jamboard. Jamboard és una pantalla de 4 k que permet als equips esbossar les seves idees, deixar imatges, afegir notes i treure coses directament del web mentre col·laboreu amb membres de l'equip des de qualsevol lloc. El millor de tot és que la vostra força remota pot utilitzar diversos Jamboards o l’aplicació Jamboard en un telèfon o una tauleta (Android or iOS).\nEl Jamboard servei permet suite de G administradors per gestionar els seus dispositius Jamboard i permet als usuaris de G Suite interactuar amb el contingut de bloqueig al seu telèfon, tablet, o al web. En les properes setmanes, el servei Jamboard es convertirà en un servei bàsic de G Suite.\nGoogle realment va pensar en tot, des d’una càmera gran angular, diversos micròfons, permetent 16 punts tàctils simultanis, escriptura a mà i reconeixement de formes, i fins i tot incloent un llapis i una goma d’esborrar passius que no requereixen emparellament.\nJamboard comença a 4,999 USD (inclou 1 pantalla Jamboard, 2 llapis, 1 goma d'esborrar i 1 suport de paret) més una despesa anual de 600 USD de gestió i suport.\nFes una ullada a Jamboard Descarregueu les especificacions de Jamboard\netiquetes: 4kexhibició de col·laboraciósuite de GGoogleisjamboardaplicació mòbiltablet\nPer què la vostra empresa hauria d’implementar el xat en directe\n6 elements clau per a una campanya de màrqueting amb èxit per SMS


Inici / Les nostres seccions / Escola d'atletisme\nDilluns i dimecres de 17.45 a 19.00h\nDimarts i dijous de 174.45 a 19.00h\n74.50 euros /trimestre\nInicia't en l'atletisme a totes les especialitats.\nL’Objectiu de l’Escola és millorar les aptituds físiques i psicomotrius dels nens i en segon terme el rendiment esportiu (és molt important en aquestes edats remarcar aquest aspecte). Es potenciaran al màxim les capacitats físiques tals com la velocitat, la resistència, la coordinació, el.làsticitat, força natural, agilitat…\nLes competicions en aquestes edats són molt importants per tal d’ajudar a motivar als nens a realitzar els entrenaments amb ganes. Els socis d’aquest grup no s’especialitzen en cap prova, és a dir, hauran de realitzar totes les disciplines atlètiques. L’especialització de proves no es començarà a realitzar fins els 14 anys, tot i que poden haver casos excepcionals.\nRealitzaran 2 sessions setmanals (excepte els infantils que faran 3), d’1 hora i quart. Cada sessió es dividirà en:\tEscalfament: La finalitat es preparar al cos per a realitzar l’entrenament específic i acostumar als nens a seguir una pauta de preparació per realitzar els entrenaments sense perill de lesions. Exercicis de carrera: A aquesta part es realitzaran un seguit d’exercicis destinats a la millora física de l’atleta i de la tècnica de carrera. Part específica: L’objectiu d’aquesta part serà millorar les aptituds físiques de l’atleta o incidir en la tècnica d’alguna de les diferents disciplines atlètiques. Tornada a la calma: L’objectiu serà relaxar a l’atleta per tal de finalitzar l’entrenament.\nEls entrenaments estan adaptats per a nens, és a dir, en cap moment es realitzen sobreesforços impropis de l’edat. La filosofia de l’entitat en quant a la promoció és assegurar un correcte desenvolupament físic de l’atleta.


El ministre Jordi Alcobé dimiteix - FÒRUM.ad\nOn: 05/11/16 12:09\nJordi Alcobé va presentar aquest divendres al vespre la seva “dimissió irrevocable” al capdavant del ministeri d’Administració Pública, Transports i Telecomunicacions, i aquest dissabte l’ha fet pública, segons ha explicat el mateix dirigent, en roda de premsa a la seu del Govern. Alcobé ha agraït “la confiança” del Govern i de tot l’equip ministerial, “però soc conscient que el debat generat per l’acabament d’una activitat iniciada abans de ser nomenat ministre perjudica el dia a dia de l’acció de Govern”, ha explicat. El dirigent ha apuntat “al debat generat” per les informacions publicades “des de l’anonimat” a mitjans de comunicació digitals, per fer irrevocable la seva renúncia. El cap de Govern, Toni Martí, qui ha acompanyat Alcobé durant la compareixença, ha defensat la tasca de l’exministre i ha destacat el seu “gran sentit de l’ètica i de la responsabilitat”.\nJordi Alcobé ha anunciat aquest dissabte al matí la seva “dimissió irrevocable” com a ministre d’Administració Pública, Transports i Telecomunicacions. El dirigent ha explicat que els motius per abandonar les seves tasques a l’Executiu són, precisament, per no “desgastar” el Govern arran “del debat generat” per les informacions publicades “des de l’anonimat” d’alguns mitjans de comunicació, que van publicar la seva activitat a BPA quan ja dirigia el Ministeri. El cap de Govern, Toni Martí, ha defensat la tasca desenvolupada per l’exministre i ha destacat el seu “gran sentit de l’ètica i de la responsabilitat”.\nEl “debat generat arrel de les informacions aparegudes en mitjans de comunicació digitals estrangers” va motivar que el dirigent posés el seu càrrec a disposició del cap de Govern, però Martí ho va rebutjar. “Vull ser conseqüent amb els meus principis, que l’interès general està per damunt de les persones, i no contribuiré a què mantenint-me al Govern s’utilitzi la meva persona per desgastar el projecte de Demòcrates per Andorra i del Govern, i tot això degut a la resolució amb èxit de la crisi de BPA”, ha explicat Alcobé.\nL’exministre ha apuntat cap aquells a qui responsabilitza del “desgast” del Govern: “M’entristeix moltíssim la utilització de la política per part d’actors anònims des de l’opacitat, la manipulació i la voluntat clara de desgastar el Govern i el nom del nostre país”. “Cap persona està per sobre del projecte i del país, i menys aquells que han posat en dubte i en risc els centenars de llocs de treball, la salvaguarda del sector financer i m’atreveixo a dir la sobirania d’Andorra. El temps i la Justícia jutjaran els causants d’aquests fets i estic segur que posaran cadascú al seu lloc”, ha manifestat.\nAlcobé ha agraït “la confiança” de tot el personal dels ministeris on ha treballat, del cap de Govern i dels membres de l’Executiu “pel suport”. L’exdirigent ha explicat que ja tenia pensat anunciar la seva renúncia el 13 d’octubre, però que la va posposar perquè el cap de Govern li va fer confiança. “Per calmar la crispació per les notícies aparegudes i per no desgastar” l’Executiu, el dirigent va contactar Martí fa uns dies, quan el cap de Govern era de viatge, per confirma-li que la seva dimissió era irrevocable.\nEl cap de Govern, Toni Martí, qui ha acompanyat Alcobé durant la roda de premsa, ha defensat “el gran sentit de l’ètica i de la responsabilitat” del fins aquest dissabte ministre. “No ha fet res il·legal ni penal, però jo ho puc entendre tot”, l’ha defensat Martí, qui ha també ha apuntat cap a qui responsabilitza de la dimissió del fins aquest divendres ministre: “A ningú se li escapa que Alcobé tenia amistat amb personalitats de BPA, en una societat petita on moltes vegades els sentiments es mesclen i on els polítics no són professionals, i on hi ha una gran pressió, el fet de saber distingir de forma clara, com ha fet el senyor Alcobé, que el més important és l’interès general abans que els interessos de les persones. M’atreviria a dir que és perquè va optar per l’interès general que alguns avui li fan pagar aquesta tria, que no podia ser una altra, que la defensa de l’interès general. És dur a Andorra defensar l’interès general”, ha explicat Martí.\nMartí ha descartat que les darreres dimissions de la consellera general Meritxell Mateu i el ministre Jordi Alcobé suposin cap crisi per al Govern. El cap de l’Executiu ha descartat avançar eleccions. “Farem la nostra feina fins el darrer dia de la legislatura, perquè no hi ha cap fissura entre el grup parlamentari i el Govern d’Andorra”, ha dit Martí qui, de moment, no ha avançat qui serà el substitut d’Alcobé.\nPrevious Post: Els joves músics protagonitzen el popular Concert de Santa Cecília\nNext Post: La 2a edició del Campionat Andorrà de Cub de Rubik espera arribar als 75 participants\nAra falta el Cinca que faci el pas i surti del govern i no el tornem a veure mai més\nYa se esperaba,demasiada presion


Westendstr. 104, Westend, 60325 Frankfurt, Alemanya\nAquest barri és una opció fantàstica per als viatgers que els interessa fer negocis, l'arquitectura i visitar el centre històric – Comprova la ubicació\nFira de Frankfurt: a només 4 minuts a peu! (284 m)\nAssegura't un bon preu al Hotel an der Messe - els clients que s'hi han allotjat fa poc li han posat un 8,2.\nBreakfast was good, location is in good neighborhood.\nThe cleanness The staff\nUn dels nostres preferits a Frankfurt Aquest hotel està situat al barri residencial elegant de Westend de Frankfurt, a pocs minuts a peu del recinte firal Frankfurt Messe, i ofereix recepció oberta les 24 hores.\nTotes les habitacions de l'Hotel an der Messe disposen de TV per satèl·lit, WiFi gratuïta, zona d'estar i bany privat.\nL'Hotel an der Messe serveix cada matí un bufet d'esmorzar i a la terrassa del jardí s'ofereixen begudes.\nL'Hotel an der Messe és a 5 minuts a peu de l'estació de metro de Festhalle/Messe, que ofereix connexions d'autobús, tramvia i tren urbà amb l'estació central de Frankfurt. L'aeroport de Frankfurt és a 20 minuts amb tren.\nWestend és una opció fantàstica per als viatgers interessats en fer negocis, l'arquitectura i visitar el centre històric.\nEl Hotel an der Messe rep clients de Booking.com des del 27 de abr. de 2010\nAquest allotjament té una puntuació de la ubicació excel·lent (8,5): està situat al cor de Frankfurt!\nQuan vols allotjar-te al Hotel an der Messe?\nLa reserva més recent en aquest hotel és del 25 de ag. a les 11:52 des d'Espanya.\n54 hotels com el Hotel an der Messe s'acaben de reservar al nostre web\n7 raons per triar el Hotel an der Messe\nInstal·lacions del Hotel an der Messe\nTots els nens de 6 a 21 anys paguen 35 EUR per persona i nit si dormen en llits supletoris.\nEl Capri by Fraser, Frankfurt té una puntuació de 9,1\nMira els 30 millors hotels de Frankfurt, segons 209.321 opinions d'hotels autèntiques a Booking.com.\nEls clients que han consultat el Hotel an der Messe també han consultat: Ramada Hotel Frankfurt Messe\nAquest hotel està situat al costat del bosc de Frankfurt i a 4 km del recinte firal de Frankfurter Messe. 3 s'ho estan mirant ara mateix\nL'NH Frankfurt Messe és un establiment modern situat a 100 m del recinte firal de Frankfurt i de l'estació de metro de Messe. La reserva més recent en aquest hotel és d'avui a les 11:46\nCitadines City Centre Frankfurt offers a fitness centre and free WiFi access. The aparthotel is located just 900 metres from Frankfurt Messe Exhibition Centre. 2 s'ho estan mirant ara mateix\nDoncs ho tenim tot controlat! Busca hotels, cases i apartaments de vacances a prop dels millors monuments i llocs d'interès de Frankfurt.


Altea tanca els comptes de 2017 amb una nova reducció significativa de l’endeutament municipal – Compromís per Compromís per Altea\nPublicat el 16 abril 2018 en General\nEn l’activitat de control del plenari de març es donava compte de la liquidació del exercici 2017. L’any tanca amb un superàvit de 2.558.718,55€, un romanent positiu de tresoreria d’1.535.041,26 € i un ràtio d’endeutament del 41,40%. Els proveïdors estan cobrant a menys de 30 dies de la presentació de les factures, situant-se el període mitjà de pagament en 27 dies.\nPer al regidor d’Hisenda, Pere Lloret, “la lectura no pot ser més positiva: vam iniciar 2015 amb 21,5 milions de deute amb els bancs i tanquem 2017 amb 10,6 milions. Així, mantenim amb molta suficiència la nostra autonomia financera i arribem al moment clau, la liquidació del PAI del Riu Algar, en una situació immillorable”\n“La reducció de l’endeutament per si sola no dona una imatge precisa de la millora de la situació financera de l’Ajuntament si no es completa amb la situació dels passius contingents”; ha explicat el regidor, qui ha afegit que “a l’inici de la legislatura ens trobàrem tot un cabàs de contenciosos judicials amb una incidència econòmica preocupant. Tres assumptes destacaven sobre els altres per la seua imminència i la seua importància quantitativa: la reclamació de 12,27 milions d’Euros pel PAI del Riu, la sentència a favor de FCC Medio Ambiente per 1,4 milions d’Euros i la reclamació de més d’un milió d’euros per interessos de demora en el cas Palau dels Esports.”\n“El PAI del Riu, desprès de l’última resolució judicial favorable als interessos de l’Ajuntament, se saldarà finalment amb la devolució del cànon, per una quantitat aproximada als 7 milions d’Euros. La reclamació dels interessos de demora del Palau dels Esports ha quedat en res, una vegada acceptades pel jutjat les al•legacions de l’Ajuntament declarant el deute extingit. Pel que fa al pagament a FCC, s’ha fet en 2017 mitjançant un préstec ICO, i per tant està ja inclòs en els 10,6 milions d’endeutament amb que tanquem 2017”; ha puntualitzat Pere Lloret.\nEn 2018 es formalitzarà la devolució dels 7 milions d’Euros del PAI del Riu que s’hauran de sumar al deute viu i, en conseqüència, la tendència a la reducció es trencarà. “Ho afrontarem amb normalitat i amb molta tranquil•litat, sense cap preocupació pels indicadors d’endeutament, sense haver de fer cap esforç fiscal addicional, sense pujades d’impostos forçades per aquest assumpte i amb unes perspectives de futur que eren impensables a principis de legislatura. I serà així perquè la estratègia de prudència de no reduir el nivell d’ingressos i, per tant,de mantindre un ritme alt en la reducció de deute ha tingut els resultats esperats: hem arribat a la situació crítica en unes condicions que milloren inclús les inicialment previstes.” Ha declarat el nostre regidor d’Hisenda.\n“A partir d’ara s’obri tot un ventall de possibilitats. De moment, per als comptes de 2019 la importància dels passius contingents, conseqüència de gestions nefastes, serà cosa del passat i la nostra solvència, la nostra capacitat d’endeutament, podrà dirigir-se a allò per al que és productiu i té conseqüències directes en la qualitat de vida de les persones: la inversió”, ha conclòs el regidor de Compromís.\n← Els actes commemoratius del Centenari d’Altea, segon lloc en els Premis al Bon Govern de la FVMP\nLes regidores delegades d’Agricultura i Altea la Vella, Beatriu Nomdedeu i Maria Laviós continuen amb la seua labor informativa sobre la problemàtica del brot de xylella detectat a Altea →


S’enceta l’estiu musical al Santuari del Vilar de Blanes - Ràdio Marina - Sempre al teu costat\nS’enceta l’estiu musical al Santuari del Vilar de Blanes\nEnguany ha estat la tercera edició consecutiva en què l’Obreria del Vilar ha recuperat la tradició d’organitzar actuacions musicals a la fresca. En aquesta ocasió, es va comptar amb la presència del duet de cantants format per Mone Teruel i Albert Pladellorens, mare i fill. Tots dos van configurar un variat repertori a base de música i veu, amb cançons molt apropiades per a l’entorn on es trobaven: temes de collita pròpia, en anglès i sud-americans, entre d’altres.\nUna de les principals modificacions ha estat l’arranjament del porxo i la façana de la casa de l’ermità, que s’ha rascat i pintat perquè llueixi encara més. D’altra banda, també s’ha millorat la il·luminació de l’espai, en especial a les escales que condueixen des de la banda dreta del Santuari del Vilar fins el seu porxo i l’entrada on es va allotjar l’actuació musical.


Una de les veus de «Bola de Drac»: «El doblatge fa més pel català que totes les campanyes institucionals» | NacióDigital\nUCE 2018: entrevista\nUna de les veus de «Bola de Drac»: «El doblatge fa més pel català que totes les campanyes institucionals»\nLa veu del Geni Tortuga -Follet Tortuga- posa la sèrie manga d'exemple per explicar el poder del doblatge com a foment de l'ús social de la llengua\nper Gerard Fageda , Prada de Conflent, 19 d'agost de 2018 a les 13:10 |\nFrancesc Fenollosa, la veu valenciana del Geni Tortuga de Bola de Drac | Josep M. Montaner\nFrancesc Fenollosa i Ten va posar la veu en valencià del personatge el Geni Tortuga -conegut a Catalunya com a Follet Tortuga- de Bola de Drac. Com molts companys del sector, arran de les retallades dels governs del Partit Popular al País Valencià i el tancament de Canal 9, es van veure obligats a reconduir la seva carrera professional. Fenollosa imparteix actualment tallers de doblatge arreu dels Països Catalans, també a les jornades que se celebren a Prada de Conflent en el marc de la Universitat Catalana d'Estiu.\nRemarca a NacióDigital la importància del doblatge per a la llengua. Explica que l'arribada de Bola de Drac va provocar un "esclafit" que va marcar tota una generació, i el fet que ho fes en català, va significar un impuls de l'ús social del català arreu dels Països Catalans. Posa d'exemple el cas de la sèrie de manga per explicar el poder que té el doblatge, molt més, assegura Fenollosa, del que tenen les campanyes institucionals que volen fomentar l'ús del català.\n- Per què s'han de doblar les pel·lícules en català?\n- Els catalanoparlants d'arreu del territori hem de poder escoltar cinema en català, estigui produït a Catalunya, per tant en Versió Original, o arreu, per tant doblat.\n- Però el cinema doblat no perd qualitat?\n- Una cosa no treu l'altra, hem de poder escollir entre llegir o escoltar el cinema en la nostra llengua. Això, avui, és tècnicament possible.\n- I a nivell de costos, és possible?\n- Ho ha de ser. Què volem? Tenir llengua o no tenir-ne? La volem tenir només escrita? O també oral? Apostem pel català al 50% o al 100%?\n"València era l'única regió europea amb llengua pròpia sense mitjans de comunicació públics"\n- Les institucions públiques haurien de fer més esforços econòmics?\n- La Generalitat de Catalunya ja els fa, la Generalitat valenciana fa el que pot. Sort del govern actual del botànic, que cada cop està apostant més per la televisió autonòmica. Han creat Apunt mèdia, amb televisió i ràdio. Érem l'única regió europea amb llengua pròpia sense mitjans de comunicació públics.\n- El govern del PP va fer mal al doblatge en valencià?\n- La primera víctima de la gran retallada del govern del PP va ser el doblatge en valencià, va reduir el 70% dels recursos. I després va tancar la televisió, això ens va condemnar a mort. Vam passar de tenir catorze estudis de doblatge a quatre, que només els feien en castellà.\n- Es pot viure de ser doblador?\n- Bé, abans era més fàcil que ara. Jo em vaig haver de reinventar.\n"Bola de Drac va fer més per l'ús social del català que totes les campanyes institucionals"\n- Dedicar-me a fer tallers de doblatge arreu dels Països Catalans. I ara visc exclusivament això.\n- Quins personatges va doblar?\n- Home! La marca de la casa és el Geni Tortuga, que és la versió valenciana del Fullet Tortuga.\n- De Bola de Drac!\n- Va significar un esclafit molt gran. Va fer més per l'ús social del català que totes les campanyes institucionals a favor de la llengua del moment. Hi havia molta gent castellanoparlant que va aprendre el valencià gràcies a Bola de Drac. Va tenir tant d'èxit, que hi ha un club de fans que demana a Canal9 que torni a emetre Bola de Drac en valencià, ja!\n- És com ara amb l'anglès, la gent l'aprèn gràcies a les sèries.\n- Exacte, fins i tot gent de Múrcia va aprendre el valencià. Va ser un fenomen sociolingüístic espectacular. Aquest és el poder del doblatge en català, la ficció crea situacions que faciliten l'aprenentatge de llengua.\n"Molts castellanoparlants van aprendre el català gràcies a Bola de Drac"\n- Va per arreu dels Països Catalans?\n- He estat a gairebé a totes les comarques valencianes, del Principat me'n falten més. He estat a comarques de l'interior, Andorra, a la Catalunya Nord, a l'Empordà, etc.\n- Vol dir que hi ha feina de doblador per tanta gent?\n- No els preparo professionalment, no és l'objectiu dels tallers. Hi participen persones de totes les edats, des de nens de tres anys fins a senyors de 95. L'altre dia en vaig fer un que van participar quatre generacions de la mateixa família. Ens ho passem molt bé, i és una manera també de perdre la por a parlar en públic.\n- Només feu doblatges en català?\n- Nosaltres no som excloents, hem arribat a fer doblatges en vietnamita. Tothom qui vingui pot fer el doblatge amb la llengua que vulgui.\nImperdibles, Cultura i Mitjans, llengua, Fenollosa, Bola de Drac, català, doblatge, Francesc Fenollosa\nel doblatge fa molt per a la feina i butxaca d'uns quants\nPer Jep dels Estanys el 20 d'agost de 2018 a les 07:51\ni poc per als demés... entenc que aquests dobladors han de viure d'alguna cosa, però és lamentable que tot, absolutament tot, estigui doblat al català (o al castellà, tant és). Si el futur són les llengües poc anirem i avançarem amb aquest pla...


L'agenda «Oliva Comtal» s'estrena amb la programació de febrer i març | Ajuntament d'Oliva\n10 febrero 2016 | bibliotecas @es,cultura @es,museus\nL’agenda «Oliva Comtal» s’estrena amb la programació de febrer i març\nLa publicació té com a principal objecte facilitar a la ciutadania el seguiment de la programació regular, de manera ràpida i senzilla, alhora que transmet una imatge de ciutat creativa, oberta i dinàmica.\nEl regidor de Cultura, Música i Biblioteques, i de Museus i Patrimoni Artístic, Enric Escrivà, ha presentat aquest matí en roda de premsa la nova agenda cultural de l’Ajuntament d’Oliva, que tindrà una periodicitat bimestral i inclourà la programació enllestida pel departament de Cultura, el Servei de Biblioteques i la xarxa de Museus.\nQuant al disseny, la publicació presenta un format de butxaca i desplegable en diferents planes, amb un disseny atractiu on prima la imatge sobre la lletra. “Oferim una composició atractiva i cridanera on destaca l’ús d’una sola tipografia i de quatre únics colors plans: verd, per a Cultura; taronja, per a Biblioteques; i roig, per a Museus; a més d’un de general acord amb la portada de cada nova agenda, que il·lustraran joves artistes locals a partir del mes d’abril. «Oliva Comtal» esdevindrà així no només un full cultural, sinó també un aparador per als nous valors emergents en les arts gràfiques i plàstiques”.\nPel que fa al contingut, la primera plana interior conté un calendari global que inclou les activitats culturals programades pels diferents col·lectius i associacions oliveres. «La complicitat de totes elles és un punt a remarcar i des d’ací el nostre agraïment per la ingent tasca cultural que desenvolupen», ha assenyalat Escrivà. En segon terme, es destaquen els quatre grans esdeveniments del període que comprèn l’agenda. El regidor delegat ha explicat que “el full no s’estructura per dates sinó per seccions: teatre i música, projecció audiovisual, animació lectora, exposicions temporals i activitats permanents”.\nEl també regidor de Comunicació ha explicat que «Oliva Comtal naix amb clara vocació de continuïtat i ha estat pensada per a totes les edats i tipus de públic. Una agenda transversal de la qual es publicaran 2.500 exemplars que es distribuiran per edificis municipals, centres educatius, locals comercials i hostalers, i també per les seus de les principals entitats socioculturals d’Oliva».\nA més de l’edició impresa, l’agenda també es podrà consultar a la plana web de l’ajuntament i a l’espai oficial del Departament de Cultura en la xarxa social facebook: Cultura Oliva. També s’enviarà la versió digital per correu electrònic a totes aquelles persones que així ho sol·liciten.\nLa programació s’iniciava el passat cap de setmana amb la IV Fira de Minerals, Fòssils i Gemmes, que ha aconseguit igualar les xifres d’assistència de 2015, i es reprèn aquest divendres dia 12 amb la projecció del documental ficcionat sobre la vida d’Ovidi Montllor, que inclou l’actuació del cantautor alcoià Pau Miquel Soler.\nD’altra banda, el concert “Dones com jo” reunirà la cantautora local Clara Andrés i la formació musical Júlia en un espectacle únic a propòsit del Dia de la Dona.\nLes exposicions també ocupen un lloc preferencial. A les activitats permanents ofertades per la xarxa de Museus, se sumen diferents exhibicions temporals que es podran visitar tant al Museu Etnològic com a la Sala d’Exposicions del Museu Casa de Maians: el «Petit Univers» d’Inmaculada Martínez, l’exposició fotogràfica “Fraccions de temps, instants de llum” d’Eduardo Gisbert, una mostra de pintura a l’oli i acrílics de l’olivera María José Escortell, o l’Exposició del Ninot de les falles d’Oliva, entre d’altres.\n«Som conscients que hem de facilitar l’accés a la cultura, trencar les barreres existents per aquest accés i que la diversitat social d’Oliva quede reflectida en el públic i entre els usuaris dels serveis culturals. Volem que la cultura siga del poble i per al poble. Per això presentem una oferta diversa, bàsicament gratuïta i a l’abast de tothom. Hem intentat que la nova agenda recolze aquest sentir, que siga el full cultural que acompanye el dia a dia del veïnat, que ens motive a sortir de casa, gaudir de l’entorn i dels nostres equipaments».\nOLIVA COMTAL FEBRER MARÇ 2016


La Mama té càncer – Revista Namaka\nUna guía pràctica de com comunicar\nel diagnòstic al teu fill o filla\nEl que passa després d’escoltar les paraules tens càncer no és fàcil. Digerir la notícia, comprendre com et sents respecte al diagnòstic, i veure com canviarà la teva vida pot ser aclaparador.\nPerò encara ho és més si penses en el moment de donar-li aquesta notícia al teu fill. Ningú està preparat per a comunicar una notícia així, però quan passa volem fer-ho de manera que impacti el mínim possible al seu desenvolupament psíquic i emocional. Si és el teu cas, espero que aquesta petita guia t’ajudi en aquesta difícil tasca.\nNo és recomanable esperar massa després del diagnòstic, perquè els nens saben de seguida que alguna cosa va malament, i és important que quan els expliquis el que passa siguis honesta.\nEn aquest article et proposem una guia de tasques que et serviran per a comunicar la notícia al teu fill, prendre un pla d’acció i estar atenta als símptomes que ens podrien indicar que alguna cosa no va bé.\nLa primera tasca: Recupera la teva pròpia sensació de calma\nOcupa’t primer de les teves emocions. Entén com et sents respecte al diagnòstic i el pronòstic. Tracta de recuperar una mínima sensació de calma abans de parlar amb el teu fill. La presencia adulta tranquil·la és el que necessitarà per a no perdre la seva sensació de seguretat.\nReconeix què et passa. Sents ràbia respecte al diagnòstic? Por? Sensació d’injustícia? Tristesa? Qualsevol cosa que sentis és acceptada. Només nota les emocions, dóna’ls lloc. Entenent que tot el que ara sents tornarà a poc a poc al seu estat base; però cal transitar per aquests estats.\nPara esment a les sensacions. Per a regular-les, t’ajudarà posar els peus a terra. Prendre temps per a mirar a poc a poc al voltant (orientar-te en l’espai), buscar el lloc del cos que estigui més tranquil o observar un objecte, mascota o pensament que et faci sentir còmoda i et retorni a una sensació de calma. Prova això quan sentis que et desregules i fes l’exercici sentint com a poc a poc tornes al teu estat base.\nPren temps per a tu. Per a conèixer les teves respostes, les teves emocions i per a connectar amb els teus recursos. Explica què t’està succeint a algú de confiança. Una amiga, un familiar… t’ajudarà a veure quines emocions es posen en joc en donar la notícia.\nPrendre’t temps per a acceptar el que ha succeït t’ajudarà a poder centrar-te després en les necessitats del nen.\nLa segona tasca: Maneja les emocions de la notícia\nCerca un moment tranquil, i en un lloc privat per a comunicar-te amb el teu fill. És important que estigui calmat i que tingueu temps suficient per a gestionar el que sorgeixi en la situació.\nLa notícia, independentment d’amb quanta delicadesa la comuniquem; anirà seguida per algunes reaccions emocionals. La teva tasca com a mare, és donar espai al nen per a adonar-se i expressar aquestes emocions i sensacions per a així evitar que es quedin bloquejades. Confia en la teva capacitat per a comunicar i en la capacitat del teu fill per a processar i sanar.\nFes-li saber que està bé expressar les seves emocions si, per exemple, necessita plorar, té por o s’enfada. Si abans has treballat amb ell llenguatge emocional i tens per exemple targetes d’emocions; estarà bé si junts identifiqueu què és el que sent respecte al que acabes de comunicar-li.\nAjuda’l a centrar-se en les sensacions, per exemple: “Com sents als teus braços/panxa/cames? I aquesta sensació on està? Té una forma?” Dóna-li temps perquè pari i esment-hi als seus símptomes corporals, valida’ls i espera al fet que el cicle d’activació arribi al seu fi. Senyals com una respiració profunda, un badall, estirar-se o el cessament del plor indicaran que està recuperant l’estat de calma.\nValida la seva preocupació, respon a les seves preguntes i dóna-li temps per a processar la informació. La teva tasca és romandre amb el nen sent el seu contenidor segur. Utiliza una veu tranquil·la, posa fermes els teus peus al terra i ves ajudant-te a tu també a regular el que vas sentint.\nPots tenir material a mà que l’ajudi a expressar el que sent i a comprendre el que passa; per exemple, a través de dibuixos, o plastilina que pugui modelar. Una figura humana on puguis mostrar la part del cos afectada o un ninot que pugui fer de maniquí perquè puguis mostrar-li què et passa. El tacte profund ajudarà a calmar el teu fill. Posa la teva mà entre els seus omòplats o en les seves espatlles per a ajudar-lo a regular el malestar.\nAlguns contes també ajuden a parlar del càncer amb els més petits, com “El álbum de mama“, “Mama se’n va a la guerra” o “El mocador màgic“\nLa tercera tasca: Idea un pla centrat en les necessitats del teu fill.\nEls nens per a sentir-se segurs necessiten preservar la seva sensació d’estabilitat i continuïtat. És important preparar al nen per al qual succeirà, i dir-li la veritat; encara que sense detalls innecessaris i amb un vocabulari adaptat a l’edat del nen.\nEls nens necessiten saber com es veuran afectats en les seves pròpies rutines. Qui els portarà l’escola quan la mamà estigui al llit o a l’hospital; amb qui es quedaran si no es troba bé o qui els farà el menjar.\nPer a mantenir l’estabilitat i la predictibilitat, és bona idea planificar (sempre que sigui possible) els períodes de separació i de quimioteràpia. Podeu, per exemple, elaborar un calendari junts que prepari al nen per al qual anirà succeint i l’ajudi a normalitzar-lo.\nÉs important que el teu fill continuï sentint-se connectat a tu en els períodes d’absència, amb el que estaria bé tenir un objecte de vinculació. Serveix un peluix o una polsera que tingueu igual o que fabriqueu junts i us ajudi a romandre vinculats fins i tot quan no podeu veure-us.\nTambé l’ajudarà a participar en la presa de decisions, per exemple, ajudar-te a decidir el mocador quan et caigui el pèl; comprar junts roba suau i agradable per a quan la mamà no se senti bé i ocupar-se de petites tasques com acostar-te al llit un got d’aigua.\nQuarta tasca: Pren atenció als canvis\nAls nens moltes vegades els costa posar paraules a com se senten. Sovint mostren les seves emocions a través dels seus patrons de joc, somni o relació amb els altres. Observa al teu fill i mira si alguna d’aquestes àrees canvia. Pot ser que dormi més, com a menys, comenci a tenir rabietes o en general les respostes emocionals es tornin exagerades. També és possible veure aquests símptomes al revés.\nEl més freqüent és que a l’escola es comencin a veure dificultats en la concentració, un retard en la lectoescriptura, cansament o problemes per a acabar tasques. Si això succeeix molt temps poden aparèixer les anomenades dificultats en l’aprenentatge, encara que en aquest cas, l’origen és una situació que per al nen està resultant traumàtica. Comunica’t amb l’escola i explica’ls sobre el que esteu vivint a casa perquè els professors puguin estar més atents a aquests canvis. Demana que també t’avisin si hi ha canvis en la relació amb els seus companys; si per exemple s’aïlla o es baralla.\nAlguns nens poden comportar-se com quan eren més petits. Per exemple, es fan pipí en el llit, no volen quedar-se sols o demanen que els donem menjar. Es tracta petites regressions a nivells de desenvolupament més primerencs, on ells se sentien més segurs.\nÉs possible que puguin aparèixer el que anomenem “queixes somàtiques” dolor de panxa, de cap… No les minimitzis ni les prenguis com un crit d’atenció. Probablement és l’expressió que la situació que esteu vivint és difícil de processar per a ell i l’angoixa es desplaça al cos.\nÉs important si sorgeixen símptomes, consultar a un psicòleg expert en trauma emocional. Ell t’orientarà sobre la millor manera de tractar cadascun dels símptomes. També si sorgeixen una vegada superada la situació; perquè en molts nens podem observar símptomes, mesos o anys després d’un succés traumàtic. L’orientació d’un professional capacitat ajudarà al teu fill a recuperar-se i a tu a dirigir millor el que passi i estar més tranquil.\nLa cinquena tasca (I la més important): Mima’t i mima’l\nÉs el moment de cuidar-te. De pensar en tu i en el que sents. No oblidis això. És important que el teu fill també vegi a una mare que es cuida; si no voldrà fer-ho ell, i es responsabilitzarà.\nContinues sent el seu referent adult i el mirall a través del qual el teu fill veu el món. No oblidis donar-li un bon reflex del qual t’agradaria que fes ell en la teva situació. Deixa’t ajudar, permet-te el descans, plorar alguna vegada i demana el que necessites.\nAcarona’t, tingues en compte les teves necessitats i dóna’t espai en el procés de sanació.\nI si ho necessites busca ajuda d’un professional que pugui acompanyar-te a tu en la gestió emocional. Recorda. Una mare estable, segura i tranquil·la és gran part del que necessita el teu fill per a sanar.\nSi necessites més informació o t’interessa aquest tema, pots trobar interessant el llibre “Els teus fills a prova de traumes: Una guia parental per a infondre confiança, alegria i resiliència“ escrit per Maggie Kline i Peter Levine.\nPsicòloga col. 17144\nDirectora del centre AraPsicologia a Rubí i Barcelona (També visiten a Sabadell)\nAquesta és una bona idea per… Per què la Namaka és fantàstica per a la teva aula?